
Općinski sud u Lukavcu, sudija Igor Iveljić  u izvršnom postupku tražioca izvršenja Addiko bank dd Sarajevo, zastupana po punomoćniku Vesni Stevanović advokatu iz Bijeljine, protiv izvršenika Morankić Refika, Modrac bb, Grad Lukavac, zastupan po ZAK Amir Omerćehajić & Mirko Lekić advokatima iz Tuzle, radi naplate novčanog potraživanja, vsp. 257.296,25 KM, dana 21.07.2026. godine donio je


ZAKLJUČAK O PRODAJI

I.

Određuje se drugo ročište za prodaju nekretnina izvršenika i to:

Nekretnine upisane u zk.ul. broj 3728 KO Puračić označena kao kč.broj 689/1, zgrada sa dvorištem Vejzovina, površine 967 m2 sa pravom vlasništva izvršenika Morankić Refika sa 1/1
 

za dan 03.09.2026. godine sa početkom u 08,30 sati

Ročište za prodaju održat će se u zgradi Općinskog suda u Lukavcu, sudnica broj 23. 

II.

Vrijednost nekretnine utvrđena je i ista iznosi 1.524.407,35 KM.

III.

Na drugom ročištu za javno nadmetanje ne može se nekretnina prodati ispod jedne trećine utvrđene vrijednosti navedene pod tačkom II. ovog zaključka.

Ako nekretnina ne bude prodata ni na drugom ročištu sud će u roku od 15 a najviše 30 dana zakazati treće ročište na kojem nekretnine mogu biti prodate bez ograničenja najniže cijene u odnosu na utvrđenu vrijednost 

Kupac je dužan platiti porez na promet nepokretnosti i takse u vezi sa prodajom. 


IV.

Kupac je dužan položiti cijenu u roku od 30 dana od dana objavljivanja zaključka o prodaji nepokretnosti najpovoljnijem kupcu na oglasnoj tabli suda. Ako ponudilac sa najvećom ponudom ne deponuje prodajnu cijenu u predviđenom roku sud će zaključkom prodaju tom ponudiocu oglasiti nevaljanom i novim zaključkom odrediti da je nekretnina prodata drugom po redu ponudiocu koji u roku od 15 dana deponuje kod suda prodajnu cijenu, a ukoliko ni drugi ponudilac ne položi cijenu u predviđenom roku sud ova pravila primjenjuje i na trećeg ponudioca.


V.

U javnom nadmetanju iz tačke I. zaključka, mogu sudjelovati samo osobe koje su položile osiguranje. Osiguranje iznosi 1/10 određene vrijednosti nekretnine s tim što ne može iznositi više od 10.000,00 KM. Osobe koje sudjeluju u javnom nadmetanju dužne su prije početka ročišta sudu predati po jedan primjerak uplatnice iz koje je vidljivo da je osiguranje položeno.

VI.

Osiguranje se polaže na depozitni račun Općinskog suda u Lukavcu broj 1321002012496062 otvoren kod NLB Banke sa naznakom broja predmeta. Ponuđačima čija ponuda nije prihvaćena osim za tri najbolja ponudioca vratit će se osiguranje odmah nakon zaključenog javnog nadmetanja. Od polaganja osiguranja u ovoj izvršnoj stvari oslobođeni su tražilac izvršenja na čiji je prijedlog određeno izvršenje i nosioci prava upisanih u zemljišnoj knjizi koja prestaju prodajom nekretnine ako njihova potraživanja dostižu iznos osiguranja i ako bi se taj iznos mogao namiriti iz kupovne cijene. 

VII.

Ovaj zaključak objavit će se na oglasnoj ploči suda a stranka može o svom trošku objaviti zaključak o prodaji u sredstvima javnog informisanja odnosno da o zaključku obavijesti lica koja se bave posredovanjem u prodaji nekretnina.


 									                   SUDIJA
										     Igor Iveljić 

Pouka o pravnom lijeku: 
Protiv ovog zaključka nije dozvoljen pravni lijek.






